‘ชสอ.’รุกจัดเรตติ้ง ฟื้นเชื่อมั่นสหกรณ์
ชสอ.ลุยจัดเรตติ้งให้สหกรณ์ออมทรัพย์ ฟื้นความเชื่อมั่นสร้างภาพลักษณ์ใหม่
8 ก.ค. 2560

โพสต์ทูเดย์ - ชสอ.ลุยจัดเรตติ้งให้สหกรณ์ออมทรัพย์ ฟื้นความเชื่อมั่นสร้างภาพลักษณ์ใหม่นายวีระ วงศ์สรรค์ ประธานชุมนุมสหกรณ์ออมทรัพย์แห่งประเทศไทย หรือ (ชสอ.) เปิดเผยว่า ชสอ.จัดทำโครงการจัดอันดับเครดิตสหกรณ์ออมทรัพย์ โดยต้องการจูงใจสหกรณ์สมาชิกของ ชสอ.จัดอันดับเครดิตโดยความสมัครใจ เพื่อที่จะยกระดับคุณภาพของสหกรณ์ออมทรัพย์และให้ผู้ฝากเงิน หรือสมาชิกรายย่อยเกิดความมั่นใจ ซึ่ง ชสอ.จะประกาศระดับเครดิตและมีการทบทวนอันดับเครดิตของสหกรณ์อย่างสม่ำเสมอ โดยเบื้องต้นมีสหกรณ์สมัครใจมาแล้ว 6 ราย จากจำนวนสหกรณ์ออมทรัพย์ทั้งระบบประมาณ 1,300 รายทั้งนี้ ชสอ.จะมีการประเมินจากเกณฑ์มาตรฐานการบริหารจัดการสหกรณ์ออมทรัพย์ แบ่งออกเป็น 4 เกณฑ์หลัก คือ 1.เกณฑ์มาตรฐานความมั่นคงทางการเงินของสหกรณ์ออมทรัพย์ เช่น โครงสร้างทางการเงิน สภาพคล่องทางการเงิน ประสิทธิภาพการทำรายได้ และคุณภาพสินทรัพย์และการป้องกันความเสี่ยง2.เกณฑ์การวัดพื้นฐานความเป็นสหกรณ์ออมทรัพย์ เช่น เป็นสมาชิกด้วยความสมัครใจ มีส่วนร่วม ร่วมมือกันระหว่างสหกรณ์ การควบคุมสมาชิกด้วยหลักประชาธิปไตย เป็นต้น 3.การบริหารความเสี่ยงสหกรณ์ออมทรัพย์ ทั้งด้านกลยุทธ์ ด้านเครดิต ด้านการตลาด ด้านสภาพคล่อง และด้านปฏิบัติการ 4.ธรรมาภิบาลสหกรณ์ออมทรัพย์ ตั้งแต่ด้านระดับกรรมการและปฏิบัติ